stanford-oval/wikipedia huggingface dataset:
אמהרים
רקע > מיהו אמהרי

השלטון הפשיסטי באימפריה האתיופית תחת שם "מזרח אפריקה האיטלקית" סיווג את האוכלוסייה המקומית לפי מחוזות אתניים ולראשונה נוצר אזור אתני אחיד לכלל האמהרים. לאחר מלחמת השחרור האתיופית החלה הקצנה בין הקבוצות האתניות השונות בעיקר כנגד האמהרים ומנקודה זו החל הדיון על המונח "אמהרים", בהיסטוריה של קבוצה זו שם זה הוא למעשה שם לכור היתוך של שבטים ועמים שונים שקיבלו על עצמם את השפה האמהרית ומרותה של הכנסייה האורתודוקסית האתיופית ובבסיס עומדים החבשים, למעשה שם זה נהפך לשם נרדף לכינוי "אתיופי" וכך רבים מן האמהרים מכנים עצמם.
לאחר סיום מלחמת האזרחים האתיופית, אתיופיה הוכרזה כפדרציה מולטי-אתנית והחלה בחלוקה למחוזות על בסיס לאומי-אתני (קילילוץ') וכך נוצרה בפעם השנייה מחוז שכלול את רוב רובם של האמהרים בשטח מוגדר. המינוח ההיסטורי של מיהו אמהרי כולל בתוכו:
לשונית: בני אדם אשר שפת האם שלהם היא אמהרית כונו כשם השפה "אמהרניה". כיום הגדרה זו כוללת רבים מאוכלוסיית אתיופיה מכיוון ששפה זו מוגדרת כשפה הלאומית-פדרלית, הגדרה זו היא אחת מאבני היסוד אך כיום אינה נמדדת כך. בין האמהרים עצמם כיום ישנם הבדלים, דוברי אמהרית משאווה ומגונדר רואים אחת את השנייה כקבוצה נפרדת שלא שייכת לאותה ההגדרה של "אמהרים".
דתית: הגדרה זו היא אחת מאבני היסוד ההיסטוריים של הקבוצה, בעבר השם "אמהרה" היה שם נרדף לאדם אשר בפיו הייתה שגורה האמהרית וכן קיבל את מרותה הדתית של הכנסייה האתיופית.
גנאלוגית: בני אדם אשר מתגוררים, או שאבותיהם התגוררו במחוז אמהרה ההיסטורי כיום מחוז דרום וולו.
זהות אתנית/אזורית: בני אדם אשר מחשיבים עצמם כאתיופים ללא שום סיווג אתני אחר, וכן אנשים אשר מכנים עצמם בשמות המחוזות והממלכות ההיסטוריים של האימפריה האתיופית כגון: גוג'אמים ושאוונים.
האוכלוסייה המוסלמית-אמהרית המהווה אחוז מכובד מדוברי האמהרית יחד עם המוסלמים-תגרים ידועים בכיוני "ג'ברתים" ללא שום קשר לשפתם או למוצאם. כיום המינוח כולל כל דובר אמהרית שמוצאו משטחי דוברי האמהרית בחבל ההיסטורי חבש. יהודי אתיופיה אינם נכללים תחת קבוצה זו אלא בתור יהודים-חבשים מכיוון שלא כול קהילות ביתא ישראל דוברי אמהרית, כמו כן העדה הסתייגה מלהציג את עצמה בתור המינוח "אמהרה" שהוא שם נרדף ל"נוצרי" אלא היא השתמשה במילה "אמהרניה" - "דובר אמהרית", כיום השם "אמהרים" מקובל ככינוי לדוברי אמהרית מביתא ישראל. דוגמה נוספת הוא הכינוי "אמהרי חדש" שהוא אחד מהכינויים שכונו בני הפרס מורה בפי הנוצרים האמהרים.
רקע > פזורה

כ-59% מהאמהרים חיים במולדתם אמהרה כאשר הם מהווים כ-91% מהאוכלוסייה המקומית. כ-7.3% חיים באורומיה בעיקר במחוז ארסי ועל הגבול עם אמהרה וכן במזרח באזור דירה דאווה - הרר ריכוז גדול נוסף של האמהרים הוא באדיס אבבה שם הם כמעט כמחצית מתושבי העיר. כחצי אחוז חיים בבנישנגול-גומאז אך מהווים במדינה זו כ-21%, בהררי האמהרים הם כ-23% שהם רק כ-0.1% מכלל עמם, מספר דומה ישנו גם בדירה דאווה כ-20% שהם כ-0.2% מהאמהרים. כאחוז וחצי פזורים בעפר (5%), תיגראי (1.6%), סומלי (0.66%), גמבלה (8%) ומדינת האומות, הלאומים ועמי הדרום. כ-1.5% חיים בפזורה מחוץ לאתיופיה במדינות ארצות הברית, סודאן, סומליה, אריתריאה, קנדה, שוודיה, תימן, גרמניה, ג'יבוטי, נורווגיה, מצרים וישראל.
היסטוריה

האמהרים הם אחד מהעמים המרכיבים את החבשים שמוצאם מעמים שמיים שהיגרו ונדדו מחצי האי ערב, בעיקר מתימן דהיום, דרך מצרי שער הדמעות אל עבר צפון קרן אפריקה בגלים שונים. שפת הגעז היא שפה שמית עתיקה והיא שפתו של שבט האגעזי שהיגר לאזור ככל הנראה במאה ה-20 לפנה"ס. במהלך המאה ה-10 לפנה"ס החלה שוב הגירה של עמים ושבטים שמיים, עמים אלו התגבשו ויצרו את ממלכת דעמת, ולאחר התמוטטות ממלכה זו הקימו ממלכה נוספת, קיסרות אקסום. עמים אלו אשר היו ערב רב עברו כור היתוך והחלו להיקרא בשם "חבשים" שמשמעותו "מעורב" ככל הנראה לרמוז על מוצאם הרב שהתערבב, והופיע לראשונה במאה ה-2 בשם "חבשט". במאה ה-3 המלך סאמבראוטאס שינה את תואר שליטי אקסום לקיסר ואקסום הפכה לאימפריה עד תחילת המאה ה-9 אקסום שלטה כל השטח מהנילוס הכחול בדרום ועד לים סוף בצפון וכן שלטה לסירוגין על שטחים נרחבים בחצי האי ערב ובסודאן, בשנת 858 התרחש מרד יהודית המלכה שמוטט את הקיסרות וגרם לבריחתם של משפחת המלוכה דרומה לשאווה שם שליטים אלו המשיכו לשלוט בעוד שבצפון ממלכת ביתא ישראל תפסה אחיזה עד אשר השטח עבר לשליטת שושלת זאגווה תקופה זו ידוע בשם תקופת החושך. תוך כדי זה השפה האמהרית החלה להתפתח והאזור שבו היא התפתחה החל להיקרא בשם "אמהרה", במהלך המאה ה-13 הצליחו האמהרים להשתלט על אתיופיה לאחר מלחמת אזרחים וייסדו את השושלת הסולומונית, האמהרית החלה להתפשט בקיסרות עד אשר החליפה את הגעז בתור שפת האימפריה ("לסנא נגוס") במהלך תקופת תור הזהב עמים חבשים רבים קיבלו עליהם את השפה האמהרית ברחבי אתיופיה.
מאז התבססותם של האמהרים בשלטון הם החלו בהרחבת האימפריה האתיופית לחלקים גדולים בקרן אפריקה, הקיסרים האמהרים הגדולים של ימי הביניים עמדה ציון הראשון וזרע יעקב הרחיבו את האימפריה ותחת שלטונם אתיופיה והתרבות האמהרית שנהפכה לתרבות הקיסרות התפשטה ברחבי הרמה האתיופית. מלחמת התרבות באזור גברה כאשר התרחשה מלחמת אתיופיה-אדאל העמים המוסלמים לחמו כנגד האמהרים הנוצרים וידם של האחרונים הייתה על העליונה, במאות ה-16 וה-17 האורומו החלו לאיים על מרכז האימפריה שבשאווה וביתא אמהרה והחלו להגר ולפלוש לשטחי האימפריה, אחד משבטי האורומו ה"וולו" התיישב והתבסס באמהרה והאזור החל להיקרא בשם זה במהלך תקופת השופטים. השפה האמהרית, קלטה לתוכה השפעות לשוניות מקומיות רבות ונעשתה "לשון הקיסרות" האתיופית כשהיא נושאת בחובה את המסרים התרבותיים של אחדות אתיופיה ושל ריכוזיות פוליטית. האמהרים נישאו בנישואי תערובת עם רבים מבני הקבוצות האתניות הלשוניות והאליטה האמהרית שילבה את בני האליטות האחרות במימסד השולט. בתחילת המאה העשרים כבר לא היו האמהרים קבוצה אתנית, אלא בעצם הדבק התרבותי-פוליטי של הארץ כולה וצמרתם הייתה לאליטה כל-אתיופית שהתרכזה ברובה בשוואה.
הערות שוליים

↑  Takkele Taddese,Do the Amhara Exist as a Distinct Ethnic Group? ,p. 168-186.
↑  הגר סלמון, בין אתניות לדתיות - הבטים פנים-קבוצתיים של המרות דת בקרב ביתא ישראל באתיופיה, עמ' 116.
↑  Herausgegeben von Uhlig, Encyclopaedia Aethiopica: "Ge'ez", p. 732.
↑  William Pulleyn, The Etymological Compendium, p. 270.
↑  Stuart Munro-Hay, Aksum: A Civilization of Late Antiquity, p. 39.
| קבוצות אתניות בפדרציה האתיופית |
| --- | --- | --- |
| דוברי שמית | אמהרים • תגרים • גורגים • וולנים • מריאים • ארגובים • מסקנים • הררים • זוואים |  |
| דוברי כושית | אורומו • אווים • סומלים • המתים • סידמים • עפרים • האדיים • כמנתים • גדאוים • קמבטים • קונסוים• אלבים • גידולים • בורג'ים • ליבידוים • גוודים • ראשיטים • קאבנים • אירובים • צמים • בוסים • ארבורים • ביסוים |  |
| דוברי אומוטית | ווליטים • גמוים • קאפים • דווארוים • גופים • ארים • יאמים • באנצים • קורטים • שקצ'וים • בסקטוים • מלים • גאילים • האמרים • שינשים • שאקוים • דורזים • דיזים • מאלוים • אוידים • זאיסים • מאוים • צ'רים • דימים • גנזים • נוים • קצ'מים • באנגים • סאזים • אנפילוים • קרוים |  |
| דוברי נילו-סהרית | בארטים • גומאזים • סורמים • נוארים • אנוקים • מורסים • קומים • טורקאנים • אודוקים • טופוטים • מג'נגירים • דונירוים • בלים • קונמים • אופוים • שבוים • מורלים • קווגוים • בירלים |  |
| אחרים | ביתא ישראל • ביתא אברהם • פוגים • ווייטוים • מנג'וים • ותים |  |
| --- | --- |
בקרת זהויות :  NLI: 987007294067305171  BnF: cb13561939f (data)  LCCN: sh85004447  SUDOC: 05253653X 
נער אמהרי מהעיר לליבלה.
מפה המציגה את מיקום האמהרים באתיופיה.
אליזבת אבג

| --- | --- |
אין תמונה חופשית
 לידה:  3 במרץ 1882 שטרסבורג, אלזס תחתית, הקיסרות הגרמנית 
 פטירה:  8 באוגוסט 1974 (בגיל 92) ברלין המערבית, גרמניה המערבית 
 מדינה:  גרמניה, הרייך הגרמני 
 מקצוע:  מורה להיסטוריה, מורה, לוחמת מחתרת, אשת חינוך 
 מידע חסידת אומות העולם
 פרסים והוקרה:  חסידת אומות העולם (23 במאי 1967)  צלב מסדר ההצטיינות של הרפובליקה הפדרלית של גרמניה 
 קישורים חיצוניים
 יד ושם:  אליזבת אבג
 
לוחית הזיכרון בביתהּ של אליזבט אבג שבטמפלהוף
אליזבת אבג (בגרמנית: Luise Wilhelmine Elisabeth Abegg;‏ 1882 – 1974), הייתה מתנגדת לנאצים וחסידת אומות העולם מגרמניה.
לפני עליית הנאצים לשלטון בגרמניה

אבג הייתה בתו של עורך הדין הגרמני יוהאן פרידריך אבג ואשתו מרי קרולין אליזבת אבג. היא נולדה בסטרסבור שבאלזס והתחנכה בהשראת מורשתו של אלברט שווייצר. היא למדה בין השנים 1912–1916 באוניברסיטת שטרסבורג (אנ') היסטוריה ולימודים קלאסיים וכן באוניברסיטת לייפציג, שם קיבלה את תואר הדוקטור לפילוסופיה. בשנת 1924 עבדה כמורה להיסטוריה בבית ספר לבנות בברלין. היא הייתה פעילה חברתית וקהילתית במזרח ברלין, בארגון למען צעירים וצעירות בעלי מוגבלויות. היא הייתה בקשרים עם פעילים במפלגות השמאל הליברליות בגרמניה של ויימר.
בתקופת השלטון הנאצי בגרמניה

אבג לחמה עם מורים וסטודנטים אחרים נגד אפליית הסטודנטים היהודיים במוסדות החינוך באזורה. בשנת 1935, לאחר שסירבה להישבע את שבועת הנאמנות להיטלר, התעמתה עם מנהלת בית הספר, סומנה על ידי הרשויות ב"בלתי אמינה מבחינה פוליטית" והועברה ממשרתה. היא הייתה בקשר עם קבוצת מתנגדי המשטר הנאצי של רובינסון ושטרסמן (גר'). בשנת 1938 נחקרה על ידי הגסטפו על קשריה עם תאולוגים מתנגדי המשטר הנאצי. בשנת 1941 השמיעה בכיתה בה לימדה ביקורת על המשטר הנאצי, ועקב כך אולצה לפרוש סופית מהוראה.
אבג הציעה עזרה לידידתה, אנה הירשברג, אך זו סירבה להצעת העזרה ובשנת 1942 גורשה לאושוויץ, שם נרצחה ב-1944. גירושה של הירשברג הניע את אבג למעורבות בסיוע ליהודים הנרדפים. אבג הקשיבה לשידורי ה-BBC בסתר וכך למדה על רצח היהודים בשטחים הכבושים במזרח אירופה. היא הסתירה 12 יהודים בדירה בה חיו אמה ואחותה ג'ולי. אבג השתמשה בכרטיסי קיצוב המזון האישיים שלה, במטרה לשפר את תזונתם של יהודים אלה. עוד מכרה אבג את תכשיטיה כדי לאפשר את הברחתו של יהודי לשווייץ. בינואר 1943 ביקרה אבג יהודיה בשם ליזלוטה פרלס (Liselotte Perles) ואחייניתה בת התשע סוזי (Susie) שגורשו לבית יהודים בברלין, לאחר גירוש כל יושביהם היהודיים של בתי ילדים אחרים למחנות ההשמדה במזרח, ושכנעה אותה להסתתר עם אחייניתה. פרלס ואחייניתה עשו כך, וניצלו מהגירוש שהתבצע זמן קצר לאחר מכן.
עם מכריה ושותפיה לסיוע ליהודים, רבים מהם קווייקרים, הסתירה אבג כ-80 יהודים - רובם זרים מוחלטים - או סייעה להסתרתם. רובם של יהודים אלה ניצלו מרצח בשואה. את פעילותה עשתה אבג למרות הסיכון שהיה כרוך בעובדה שחלק משכניה היו נאצים פעילים.
לאחר המלחמה

לאחר המלחמה עבדה אבג כמורה עד לפרישתה. היא הצטרפה למפלגה הסוציאל-דמוקרטית בגרמניה והייתה פעילה בתנועה הקווייקרית בברלין. חלק מהניצולים נותרו עמה בקשר גם לאחר המלחמה, וביקרו אותה במשותף בשנת 1957, לרגל יום הולדתה ה-75.
בשנת 1967 הכיר יד ושם באבג כחסידת אומות העולם.
בשנת 2004 נקרא רחוב על שמה בשכונת מואביט בברלין.
לקריאה נוספת

Tec, Nechama. When Light Pierced the Darkness: Christian Rescue of Jews in Nazi-occupied Poland. New York: Oxford UP, 1986. Print.
הערות שוליים

↑  Allgemeines zu Elisabeth-Abegg-Straße
| --- | --- |
בקרת זהויות :  GND: 140749411  ISNI: 0000 0001 1032 0647  LCCN: nb2022010116  NTA: 109649974  SUDOC: 115220763  VIAF: 289487662   WorldCat (עם VIAF): 289487662
אמיל וולף

| --- | --- |

דיוקן עצמי
 לידה:  2 במרץ 1802 ברלין, ממלכת פרוסיה 
 פטירה:  29 בספטמבר 1879 (בגיל 77) רומא, ממלכת איטליה 
 מקום קבורה:  Grave of Emil Wolff 
 
אמיל וולף (בגרמנית: Emil Wolff;‏ 1802, ברלין – 1879, רומא) היה פסל וצייר גרמני.
ביוגרפיה

וולף למד באקדמיה הפרוסית לאמנות בברלין אצל דודו יוהאן גוטפריד שדו, בגיל עשרים  זכה במלגה ללמוד ברומא אצל ברטל תורוואלסן.
בשנת 1854 פרידריך וילהלם הרביעי, מלך פרוסיה רכש מוולף פסל נימפה עבור הגן של ארמון סנסוסי בשל הידרדרות במצב הפסל הוא הוסר בשנת 1985 ובשנת 2017 הוחלף בהעתק.
בשנת 1865 וולף הציג בתערוכה הבין לאומית של דבלין.
גלריה

פנתסיליאה לאחר שהרגה בשגגה את אחותה היפוליטה  במהלך צייד בארמיטאז'
ניקה מלמדת ילד היסטוריה של גבורה וגיבורים בגשר שלוסבריקה
אכילס בארמיטאז'
פסל העתק רומאי עתיק על פי מקור יווני של הרמס בכנסיית פרידריכסוורדר בברלין שהושלם על ידי וולף
ארוס בכנסיית פרידריכסוורדר בברלין
דיאנה נחה לאחר צייד בארמיטאז'
תטיס ודולפין  בארמיטאז'
יפתח ובתו  בחצר כנסייה בעיירה ארבך בגרמניה
פרוטומה של אלברט, נסיך סקסה-קובורג-גותה במוזיאון הלובר
פלורה בגן של ארמון סנסוסי
אל מקפירסון

| --- | --- |
אל מקפירסון, 2009
אל מקפירסון, 2009
 לידה:  29 במרץ 1964 (בת 60) קילארה, אוסטרליה 
 מדינה:  אוסטרליה 
 מקום לימודים:  אוניברסיטת סידני  Killara High School (1981) 
 בן או בת זוג:  ג'ילס בן-סימון (מאי 1986–1989)  ארפד בוסון (1996–2005)  אנדרו וייקפילד 
 פרופיל ב-IMDb
 
אל מקפירסון (באנגלית: Elle Macpherson; נהגה: /ˈɛl məkˈfɝːsən/; נולדה ב-29 במרץ 1964) היא דוגמנית, שחקנית ואשת עסקים אוסטרלית. היא הופיעה חמש פעמים בשער המגזין "גיליון בגדי הים של ספורטס אילוסטרייטד" החל משנות השמונים – יותר מכל דוגמנית אחרת מאז ומעולם. היא ידועה גם כמייסדת והדוגמנית העיקרית של סדרת מיזמים עסקיים, בכללם Elle Macpherson Intimates, סדרת לבני נשים, ו-"The Body", סדרת מוצרים לטיפוח העור. המגזין "פורבס" דיווח שנכסיה נאמדו ב-60 מיליון לירות שטרלינג. ב-2010 היא הייתה למנחה ולמפיקה בפועל של התוכנית "הדוגמנית הבאה של בריטניה".
ביוגרפיה > שנותיה הראשונות

מקפירסון נולדה כאלינור ננסי גואו (Eleanor Nancy Gow), בשכונת קילרה שבסידני, אוסטרליה. היא בתם של פיטר גואו, נשיאה לשעבר של קבוצת ליגת הרוגבי של סידני Cronulla-Sutherland Sharks.
אמה פרנסס עבדה כאחות לפני שנישאה. מקפירסון גדלה בקילרה, פרוור צפוני של סידני, ולמדה בבית הספר התיכון קילרה. היא הבכורה מארבעה ילדים בכללם האקטיביסטית והדוגמנית לפרקים מימי מקפירסון. הוריה התגרשו כשהייתה בת עשר והיא עברה עם אמה ושני אחיה. מאוחר יותר נישאה אמה בשנית, ובשל טעות של פקיד ברישום בבית הספר התיכון שלה שוּנָה שמה מזה של אביה, גואו, לזה של אביה החורג, מקפירסון.
ביוגרפיה > קריירת הדוגמנות

בהיותה בת 17, נרשמה מקפירסון לסוכנות הדוגמנות צ'דוויק בסידני. לפני שהחלה ללמוד בקולג, היא ביקרה בארצות הברית מתוך כוונה לדגמן במשך שנה על מנת להרוויח כסף לתשלום שכר הלימוד. מקפירסון טסה לניו יורק, שם היא נרשמה בתחילה לסוכנות הדוגמנות קליק. הדבר היווה את ראשיתה של קריירת דוגמנות בת 25 שנה.
קריירת הדוגמנות שלה החלה ב-1982 בפרסומת לטלוויזיה "Tab" brand soda שביססה אותה כ"בת השכן" באוסטרליה.
ב-1986 בחר בה ה"טיים מגזין" להופיע בעמוד השער שלו (בכותרת היה רשום "אל הגדולה"). באותה עת הופיעה על שעריהם של כתבי עת רבים נוספים.
היא כבר זכתה להכרה רחבה, וביצרה את מעמדה בהופעות תכופות בכתב העת אל, שם הופיעה בכל גיליון כמעט במשך שש שנים רצופות. במהלך תקופה זו היא נישאה בהיותה בת 21 למנהל הקריאטיבי של "Elle" ג'ילס בן סימון, הפרש הגילאים ביניהם (הוא היה מבוגר ממנה בכעשרים שנה) התברר כגדול מדי, והם התגרשו שש שנים לאחר מכן.
מקפירסון זכתה לחשיפה גדולה כשכיכבה בגיליון השנתי של גיליון בגדי הים של ספורטס אילוסטרייטד. היא דגמנה על עטיפות כתב העת חמש פעמים, בשנים 1986, 1987, 1988, 1994 ו-2006. הפופולריות שלה הגיעה לרמה כזו שממשלת אוסטרליה הציעה לה להיות השגרירה הבלתי רשמית שלה.
ב-2001 הנחתה את טקס בחירת מיס תבל.
ביוגרפיה > קריירת העסקים

בשנות השמונים, ביחד עם לינדה אוונג'ליסטה, כריסטי טרלינגטון, נעמי קמפבל, פולינה פוריסקובה וסינדי קרופורד, הייתה מקפירסון חלק מהדור החדש של דוגמניות-העל. ב-1994 היא עזבה את הסוכנות שלה, פורד מודלס, על מנת להגדיל את רווחיה והקימה חברה משלה, Elle Macpherson Inc. חברה זו תהיה בסיס כספי וארגוני למאמציה העתידיים.
במהרה המשיכה מקפירסון והפיקה את הסדרה הפופולרית שלה של לוחות שנה, כל אחד מהם לווה ביצירתה של תוכנית טלוויזיה ב-1992, 1993 ו-1994. היא השתמשה בהצלחתה כקרש קפיצה על מנת ליצור את סדרת קלטות הכושר שלה "Your Personal Best Work".
מאוחר יותר גיוונה את תמהיל העסקים שלה ובשנת 1990 השיקה את סדרת לבני הנשים "Elle Macpherson Intimates" ביחד עם בנדון לימיטד אפארל. סדרת לבני הנשים זכתה להצלחה בין-לאומית גדולה והפכה לסדרת לבני הנשים הנמכרת ביותר בבריטניה.
ובאוסטרליה.
מקפירסון לקחה חלק פעיל בפיתוח ובניהול החברה שלה וכיהנה כמנהלת שיווק ראשית ומאוחר יותר כמנהלת קריאטיבית. כשהיניקה את ילדה השני, היא עמדה בראש פיתוחה של סדרת חזיות הנקה לאמהות אחרי לידה.
Intimates שמרה על מעמדה כמותג מוביל במרוצת שנות האלפיים, והופיעה כמותג בסדרה America's Next Top Model הדוגמנית הבאה של אמריקה.
לאחרונה יצרה מקפירסון את קו מוצרי היופי שלה: : "Elle Macpherson - The Body" היא השיקה או שירתה כפרזנטורית של הקמפיינים של Boots‏ Invisible Zinc ו-Hot Tuna.
במרץ 2008 חתמה מקפירסון על חוזה בן שלוש שנים להיות הפרזנטורית של חברת הקומסטיקה רבלון. מאז היא מופיעה במודעות פרסומת של החברה, מקפירסון הכריזה שהיא תרחיב את סדרת הלבנים שלה ותיצור סדרת לבני נשים חדשה בשם "Obisidion" שתושק באביב 2010.
ביוגרפיה > קריירת המשחק

מקפירסון הופיעה לראשונה על גבי המרקע כשגילמה את דמותה של דוגמנית אמנותית בסרט "סירנות", משנת 1994. מקפירסון העלתה תשעה קילוגרמים על מנת להסוות את גזרתה האתלטית ולעצב לעצמה גזרה שתהלום את תפקידה בסדרה.
בשנתיים הבאות אחרי "סירנות", מקפירסון שיחקה בתפקידים שונים, היא הופיעה בסרטים כמו "אליס" של וודי אלן, "באטמן ורובין" (בתפקיד קטן), "על הסף" ו"שתי פנים למראה".
ב-1999 הופיעה מקפירסון בחמישה פרקים בסדרת הטלוויזיה האמריקאית חברים, כשותפתו לחדר ובת זוגו של ג'ואי, ז'אנין לקרואה. מקפירסון המשיכה לשחק בסרט "ג'יין אייר" בשנת 1996, והופיעה בסרט If Lucy Fell. תפקידה השנוי ביותר במחלוקת היה במיני-סדרה בשואוטיים A Girl Thing, בה גילמה את דמותה של אישה שמתנסה בביסקסואליות ביחד עם קייט קפשאו.
מקפירסון שיחקה את סוכנת הדוגמנות "קלאודיה פוסטר" בסדרת הדרמה של רשת "CW - The Beautiful Life". הסדרה עוסקת בדוגמניות שאפתניות העובדות עבור סוכנות דוגמנות, המנסות לעלות לגדולה בעיר ניו יורק, ובעולם האופנה. הסדרה בוטלה אחרי שני פרקים.
ביוגרפיה > הדוגמנית הבאה של בריטניה

ב-2 בפברואר 2010 הוכרז שמקפירסון תהיה המנחה הבאה של התוכנית הדוגמנית הבאה של בריטניה במקומה של ליסה סנואודון, היא גם תשרת כמפיקה בפועל של התוכנית. לצידה ישתתפו מעצבת האופנה זוכת מסדר האימפריה הבריטית ז'וליין מקדונלד, מעצבת האופנה גרייס וודוורד והדוגמן צ'רלי ספיד.
ביוגרפיה > ניסיון סחיטה

ויליאם ריאן הולט ומיכאל מישלר התפרצו לביתה של מקפירסון בלוס אנג'לס בעת ששהתה במסגרת עסקיה בשיקגו. הם גנבו תכשיטים בשווי של $100,000, מזומנים בסך $6,000, ותמונות עירום. השניים נעצרו ב-4 באוגוסט 1997.
מישלר, בן 29, הודה באשמה גם בניסיון סחיטה וגם בגנבה. הוא נידון לשש שנים ושמונה חודשי מאסר בכלא. הולט, בן 26, חוגר לשעבר בחיל האוויר האמריקני ואסיר צבאי ששוחרר על תנאי, הודה באשמה בסעיף סחיטה, והוא נידון לשנת מאסר בכלא.
ביוגרפיה > פעילות הומניטרית ונדבנות

מקפירסון היא השגרירה האירופאית של RED, מיזם שהקימו בונו ובובי שרייבר לגייס כספים ולעורר מודעות לקרן העולמית למאבק באיידס, שחפת ומלריה.
כדי לסייע בלעקור מן השורש את האיידס לנשים וילדים באפריקה, היא גם שגרירה של קרן החירום הבין-לאומית של האומות המאוחדות לילדים.
במולדתה אוסטרליה, היא שגרירה של קרן חיוך (Smile Foundation) שמסייעת למשפחות עם ילדים הלוקים במחלות נדירות ומארגנת קרנות מחקר ממשלתיות.
חיים אישיים

מקפירסון פגשה את ג'ילס בן-סימון ב-1982 במהלך צילומים למגזין אל. הם נישאו ב-1985, אולם התגרשו ב-1989
למקפירסון יש שני בנים מיחסיה עם בן-זוגה לשעבר, איש העסקים ארפד בוסון, אך הם מעולם לא נישאו. בניה הם אפרד פלין אלכסנדר בוסון (נולד ב-14 בפברואר 1998), ואורליוס סי אנדראה בוסון (נולד ב-4 בפברואר 2003).
מקפירסון מתגוררת רוב הזמן בבריטניה לצד שני בניה.
פילמוגרפיה

1990 – אליס
1994 – סירנות
1996‏ – If Lucy Fell
1996 – שתי פנים למראה
1997 – באטמן ורובין
1997 – על הסף
1998 – ...With Friends Like These
2000 – חברים
2001 – דברים של בנות – סרט טלוויזיה
2001 – South Kensington
2009‏ – The Beautiful Life (סדרת טלוויזיה)
2010‏ – הדוגמנית הבאה של בריטניה (סדרת טלוויזיה)
לקריאה נוספת

Celebrity1000.com—profile for Elle MacPherson[sic]
SouthCoast Today, 24 July 1997, "Elle Macpherson says she was the victim of burglary..."
SouthCoast Today, 6 December 1997, "Two men pleaded guilty..."
The Smoking Gun
Elle is also a Patron for NACOA, the National Association for Children of Alcoholics.
"Elle is dating canadian singer Bryan Adams."
הערות שוליים

↑  timeout magazine "Colourful Sydney Identity #50" – 19 November 2008, edition
1 2  Above Magazine, Fall 2008. "Body Talk with Elle Macpherson", p. 16–31
↑  Davidson, Andrew (23 March 2008),
"Elle Macpherson looks good with Intimates",
The Sunday Times (London)
↑  Elle Macpherson Tab Commercial
↑  ES Magazine, Evening Standard, 23 April 2004, p. 30–33: "לפני שהתחילה את הקולג', נסעה אל לטיול סקי באספן, קולורדו. בדרכה הביתה, שכנע אותה סוכן הדוגמנות האוסטרלי שלה לעצור בניו יורק ולראות אם היא תוכל להשיג שם עבודה. היא נשארה עשרים שנה, נישאה לצלם ג'ילס בן סימון בהיותה בת 21. היא הייתה המוזה שלו, אבל הפרש הגילאים (הוא היה מבוגר ממנה בכעשרים שנה) התברר כגדול מדי, והם התגרשו שש שנים לאחר מכן (1989)."
↑  Elle Macpherson, New York Fashion
↑  The Daily Mail, Sunday You Magazine, 15 September 2002, p. 28–33: "הקטלוג שבו הופיעה אל נהפך ללהיט כלל עולמי, ומאז הופקו שתי גרסאות חדשות, בעוד הווידאו שלה מ-1995,‏ Personal Best Workout: The Body, היה אף הוא רב-מכר".
↑  שם
↑  The Sunday Times Business, 23 March 2008, p. 17: "מקפירסון, דוגמנית-על שנהפכה למלכה לבני נשים, הפכה זאת למוטיב המרכזי שלה. המותג Intimates של אל מקפירסון הוא מותג לבני הנשים הנמכר ביותר בבריטניה".
↑  Tatler, July 2002, vol. 297, num. 7, p. 98–107: "אנחנו סוקרים את הבגדים התחתונים של אל. זה מה שהיא עושה. היא מעצבת לבנים וחזיות. היא מאוד טובה בזה, מאוד מוצלחת. זה מכניס לכיסה יותר כסף מדוגמנות, ואל הרוויחה הרבה כסף מדוגמנות."
↑  Wall Street Journal Europe, Style Journal, Winter 2006 Edition, p. 36–42: "וכך, מקפירסון עשתה את המעבר מדוגמנית, למעצבת ומנהלת שיווק ראשית של קו המוצרים ההולך וגדל שלה. החברה זוקפת לזכותה רעיונות לרבים מהמוצרים, בכללם סדרת חזיות לאמהות אחרי לידה, שמקפירסון עיצבה כשהיא היניקה את ילדה השני."
↑  היופי של דוגמנית-על עם הגוף של אל מקפירסון
↑  אל מקפירסון היא הפנים החדשות של WA sunscreen, ‏4 בינואר 2008
↑  Hot Tuna ממנה את אל מקפירסון למנהלת
↑  אל עבור רבלון(הקישור אינו פעיל, 22.5.2020), ווג, 27 במרץ 2008
↑  מקורד מול מקפירסון: מי טובה יותר?
↑  הביוגרפיה של אל מקפירסון ב-imdb
↑  The CW Network | CW Shows | Official CW Shows, The CW Network (באנגלית)
↑  אל מקפירסון מנחה את התוכנית הדוגמנית הבאה של בריטניה
↑  The Smoking Gun
↑  The Global Fund(הקישור אינו פעיל, 22.5.2020)
↑  GQ Australia, Winter 2006, p. 90–99: "אני עובדת על פרויקטים כמו תוכנית החינוך של האקס שלי (ARK, מיזם נדבנות שמממן חינוך בבתי ספר לילדים נזקקים ברחבי תבל), עם בונו ופרויקט American Express RED – שכולם עוסקים בטיפול בעוני ובאיידס – ותוכנית הזנת השד של יוניס"ף."
↑  ראו הערה 5
| --- | --- |
בקרת זהויות :  PLWABN: 9810615593205606  BnF: cb13991169g (data)  GND: 142144649  ICCU: RAVV339520  ISNI: 0000 0003 6215 725X  LCCN: n92035272  LNB: 000245975  NLK: KAC2020R3411  SUDOC: 178624225  TePapa: 66395  VIAF: 302435946   WorldCat (עם VIAF): 302435946 
מקפירסון בסידני, 2011
איגרת פטרוס הראשונה

| --- | --- |

 1 Peter 1  1 Peter 4  1 Peter 3  1 Peter 2  1 Peter 5 
 מידע כללי
 מאת:  פטרוס, Peter 
 סוגה:  איגרת 
 סדרה
 הספר הבא:  איגרת פטרוס השנייה 
 
איגרת פטרוס הראשונה היא איגרת מספרי הברית החדשה - כתבי הקודש של הנצרות. על פי המסורת הנוצרית נכתבה האיגרת על ידי השליח פטרוס הקדוש בעת כהונתו כבישוף רומא. האיגרת ממוענת לקהילות הנוצריות השונות באסיה הקטנה שסבלו באותה עת מרדיפות דתיות.
מחבר האיגרת ותיארוכה

על פי משפט הפתיחה של האיגרת, היא נכתבה על ידי "פטרוס, שליחו של ישו". מספר מאבות הכנסייה, ובהם אירנאיוס, טרטוליאן, קלמנס מאלכסנדריה ואוריגנס מאלכסנדריה כתבו כי המדובר בפטרוס הקדוש.
פוליקרפוס ופאפיאס כתבו כי האיגרת נכתבה לפני תקופתם (היינו לפני אמצע המאה השנייה), לעומת זאת בקנון מוראטוריאן משנת 170 לערך לא נכללת איגרת זו כחלק מספרי הברית החדשה.
בניגוד לאיגרת פטרוס השנייה, שזהות מחברה הייתה שנויה במחלוקת כבר בעת העתיקה - עד המאה ה-18 לא הייתה מחלוקת כי איגרת זו נכתבה על ידי פטרוס, ורק לאחר תחילת המחקר המדעי המודרני הועלו הספקות הראשונות בדבר זהות המחבר. אם פטרוס כתב את האיגרת, הרי שזו נכתבה בין השנים 60–64 (שנת מותו של פטרוס).
ישנה סברה לפי האיגרת נכתבה על ידי סילוונוס, המזכיר (האמנואנסיס) של פטרוס, המוזכר בסיום האיגרת (כמקובל באיגרות יווניות): "נכתב על ידי סילוואנוס, האח הנאמן, כפי שהכתבתי לו" (פרק ה' 12).
החוקרים המודרניים אינם מסכימים עם ההנחה שפטרוס, דייג מאזור הכנרת, כתב את האיגרת - בשל סגנון השפה היוונית שבה, האופייני לעירוני משכיל. כמו כן אין באיגרת כל התייחסות להיכרות אישית עם ישו (היכרות שהייתה לפטרוס). באיגרת 35 אזכורים לתנ"ך - כולם מבוססים על תרגום השבעים ולא על המקור העברי. החוקרים סבורים כי פטרוס הכיר את התנ"ך העברי ולא יכול היה להכיר את תרגום השבעים. המחקרים המודרניים מתארכים את האיגרת לשנים 70–90 לספירה.
קהל יעד

קהל היעד של האיגרת הם הקהילות בפונטוס, גלטיה, קפדוקיה, אסיה וביתיניה - חמש פרובינקיות רומיות באסיה הקטנה. האיגרת פונה למעשה לגויים שקיבלו את האמונה בישו ולא ליהודים שקיבלו את האמונה.
תוכן האיגרת

האיגרת מייעצת לנוצרים לעמוד בסבלנות מפני הרדיפות, ולהתמיד בעמידתם זו (א' 1 - ב' 10); עוד מציינת האיגרת כיצד לנהל אורח חיים נוצרי קדוש (ב' 11 - ג' 13); וכן מראה כיצד ישו והשליחים הטיפו לסבלנות ולקדושה. בסיום האיגרת מיעצת האיגרת לכמרים ולאנשי הקהילה.
אלכס ברטל

אין תמונה חופשית
אלכס ברטל הוא הגיבור הבדיוני והפרוטגוניסט של סדרת ספרי מתח וריגול מאת הסופר הישראלי רוני דונביץ'.